text: Esimest korda juunioride suure slämmi turniiri finaalis mänginud Kontaveit alustas kohtumist kindlamalt, minnes 2:0 ja 4:2 juhtima, kuid Crawford viigistas 4:4-le ning seejärel oli tal ka Kontaveidi servil murdepall, kuid eestlanna suutis enda servigeimi võita ja 5:4 ette minna. Crawford viigistas taas ja kuigi Kontaveidil oli oma servil kolm geimpalli, õnnestus ameeriklannal tema pallingugeim võita ja 6:5 ette minna ning seejärel oma servi hoida ja sett võita.